RSG Landbou · RSG - iono.fm
RSG | Podcast , ±21 min episodes every day	|
Lise Roberts gesels met die Cobus van Coller oor Nampo 2015. En die Kleingraaninstituut fokus op die prestasie van koringkultivars in die verskillende besproeiingsgebiede.
Daar is slegs een okkerneutprodusent in Suid-Afrika. Die bestuurshoof van Rotondo Walnuts, Percy Watkins, vertel hoekom dit die geval is. Hy praat ook oor hulle behoefte aan uitbreiding. Die inskrywings vir die jaarlikse Cleaver-toekennings is oop. Hierdie toekennings vereer plaaslike slaghuise en vleismarkte. Dewald Olivier, bestuurshoof van die Suid-Afrikaanse Voerkraalvereniging, verduidelik hoe die kompetisie werk. En 'n Brangus-boer van die Ladysmith-omgewing in KwaZulu-Natal, Martin Campher, vertel vir Hennie Maas van sy stoet.
Johann Kotze, bestuurshoof van die Suid-Afrikaanse Varkprodusente-organisasie, praat oor die lesse wat hulle die afgelope jaar geleer het en wat tot voordeel van die bedryf gebruik word. Bonne de Bod het die jongste nuus oor die die oorlewing van ons renosterspesies. En 'n fasiliteerder by Agriskills Transfer, Duif Joubert, vertel van die landbou-opleiding wat hulle aanbied, en waarom praktiese landbou-opleiding so belangrik is.
In RSG Landbou kuier ons verder by die grootste Alapaca-plaas in Suid-Afrika. Ons vind uit hoe die Suid-Amerikaanse spesie die suidpunt van Afrika gehaal het, en hoor by Dietmar Keil van Alpaca Loom in die Paarl waarom hulle sulke misterieuse diere is.
Eloise Pretorius kyk na die onlangse navorsing wat oor bloubessies gedoen is, en het goeie raad vir voornemende bloubessie-boere. Sy ondersoek geleenthede met betrekking tot marktoegang in die buiteland.
Arina du Plessis, kosredakteur van Landbouweekblad, praat oor boerekos. Onafhanklike tegniese ontleder, Frans de Klerk, kyk na die beweging van verskeie kommoditeite die afgelope jaar. Hy verduidelik ook waarom pryse nie deur die dak gaan as gevolg van die droogte nie. En Corne Louw, 'n senior ekonoom by Graan SA, praat oor somergraan-aanplantings.
Die Graanakademie trek van volgende jaar af 'n nuwe baadjie aan, en sal voortaan as die Ag Academy for Leaders bekendstaan. Jannie de Villiers, die bestuurshoof van Graan SA, het sewe jaar gelede met die idee vorendag gekom. Hy vertel wat hulle planne behels. Yolande Roodt is op haar pos met die jongste wolpryse, en Christo Bester van die LWO-werkgewersorganisasie praat oor rooi vlae in die werksplek. Hy gesels onder meer oor die effek wat negatiewe gedrag in die werksplek op 'n besigheid het.
Boerekos bly deel van ons erfenis, en Suid-Afrikaners is altyd op soek na die kos wat ouma op die plaas gemaak het. Dit is egter meer as net daardie resepte van ouds. Arina du Plessis, die kosredakteur by Landbouweekblad, praat hieroor. 'n Appel, peer en nektarienprodusent van die Villiersdorp-omgewing is aangewys as vanjaar se Toyota SA/Agri SA New Harvest boer van die jaar. Sewis van den Horst vertel van sy kleintyd en sy passie vir die landbou. Waarom is die teelwaardes van 'n bul so belangrik? Suretha Francis van SA Stamboek gee raad oor die regte manier om jou bulkeuse te maak.
Wat is 'n serwituut, en wat is die verskil tussen 'n persoonlike en 'n grondserwituut? Die Veearts Netwerk stel volgende jaar 'n nuwe plan bekend met talle voordele vir veeboere. Dit sluit dragtigheidsondersoeke deur 'n veearts in. Lourens Erasmus, president van die Inheemse Veldboktelersgenootskap, gesels oor die land se interessante inheemse veldbokke.
Eloise Pretorius vind uit wat die verskil is tussen 'n llama en 'n alpaca. Sy het onlangs die grootste plaaslike alpaca-plaas besoek, en meer oor die oulike diere wyser geword.
Eloise Pretorius praat met die redakteur van Landbouweeklblad, Chris Burgess, oor grondlewe en van die mees onlangse bevindings wat hieroor gemaak is. Agri-technovation is 'n platform wat landboudata versamel en integreer. Skakel in om uit te vind hoe dit jou boerdery kan bevorder.
Die Rooivleisbedryfsforum het onlangs met die Minister van Landbou, Grondhervorming en Landelike Ontwikkeling ontmoet vir 'n gesprek oor die rooivleisbedryf en die bek-en-klouseersituasie. Gerhard Schutte, hoofbestuurder van die Rooivleisprodusente-organisasie, vertel hoe dit verloop het. Derick Hanekom van Sutherland praat oor die droogte in die streek. Hy vertel van 'n projek, Save the Sheep, wat boere en die gemeenskap bystaan in hierdie moeilike tye. En Hennie Maas gesels met Stan Jerling oor tegnologie wat gebruik word om water slimmer te bestuur op die plaas.
Volgens Johan van den Berg van Santam Landbou het net sowat 30 tot 40% van die boere in die mieliegebied sedert 1 November voldoende reën gekry. en die voorsitter van die Veediefstalvoorkomingsforum, Willie Clack, praat oor die misdaadstatistiek wat in September vanjaar deur die minister van polisie, Bheki Cele, bekendgemaak is.
5 Dec Middagvervolgverhaal
27 Nov Middagvervolgverhaal
2 Dec Middagvervolgverhaal
21 Nov Radioteater
1 Dec Hoe verklaar jy dit?
1 Dec Fiks vir die lewe